**Bevezetés**

Az applikáció ötlete a Gyöngyösi CorrectChange valutaváltó inspirációjából származik. A CorrectChange weboldala és annak működése szolgáltatta a projekt alapjait. Célunk egy hasonló funkcionalitású, modern és reszponzív webes alkalmazás létrehozása volt, amely képes valutaváltásokat kezelni valósidejű árfolyamok alapján.

A projekt egy valutaváltó applikációt valósított meg, amelyben a felhasználók számukra ismertebb és népszerű valuták között válthatnak valósidejű adatok alapján. Az applikáció a különböző funkcionalitások mellett lehetőséget biztosít pénzváltási tippek és céginformációk megtekintésére is.

A projekt névét („CashPort”) a modernitás és az egyszerűsített pénzváltási folyamat inspirálta. Az alkalmazás összességében felhasználóbarát, intuitív kezelőfelülettel rendelkezik, és a felhasználók igényeit helyezi előtérbe.

**Fejlesztői Dokumentáció**

**Feladatok elosztása**

A fejlesztési feladatokat csapaton belüli kompetenciák alapján osztottuk szét:

* **Ádám**:
  + Az API lekérések implementálása és az aktuális árfolyamok megjelenítése.
  + A projekt logójának megtervezése.
  + A sötét téma funkció megvalósítása.
  + Favicon tervezése.
  + Árfolyam-frissítő gomb implementálása.
  + README.md dokumentum elkészítése.
* **Dávid**:
  + „Rólunk” weblap megtervezése és kódolása.
  + A főoldal megvalósítása, ahonnan elérhető az alkalmazás összes fontos aloldala.
  + Pénzváltási tippeket tartalmazó oldal létrehozása.
  + Reszponzív design biztosítása minden oldalon.
* **Olivér**:
  + Az applikáció színeinek és betűtípusának kiválasztása.
  + A valutaváltó alapvető sablonjának megtervezése.
  + Az applikáció fő funkcionalitásának implementálása (valuta átváltása).
  + Reszponzivitás javítása a valutaváltó oldalon.
  + Dokumentáció felhasználói részének elkészítése.
  + Footer elemek kialakítása minden oldalon.

**Github Használata**

A projekt kivitelezéséhez egyetlen branchet használtunk. Ez egyszerűsítette a munkafolyamatot, hiszen mindenki ezen dolgozott, és a frissítéseket egy helyen kezelhettük. Minden commit megfelelő üzennel rendelkezett, amely tartalmazta a végrehajtott változtatások rövid összefoglalóját. Az áttekinthetőség érdekében egyéni felelősségi köröket határoztunk meg a kódrészletekben, és mindig leellenőriztük a merge előtti verziót.

**Fejlesztőkörnyezet és Programozási Nyelvek**

A projekt fejlesztéséhez a Visual Studio Code-ot használtuk, amely megfelelő környezetet biztosított a különböző programozási nyelvek és technológiák alkalmazására. A felhasznált nyelvek:

* **HTML**: Az applikáció szerkezeti alapjának létrehozásához.
* **CSS**: Az oldalak designjának, színeinek és stílusának meghatározására.
* **JavaScript**: A dinamikus funkcionalitások és API-lekérések megvalósításához.

**A Kódok Főbb Részegységei**

1. **API-kezelés:** Az API-kérések segítségével biztosítottuk az aktuális valutárfolyamok letöltését. Az API adatokat JSON formátumban kaptuk meg, amelyeket értelmezés után jelenítettünk meg a felhasználók számára. Ez az egység dinamikusan frissíti az árfolyamokat a „Frissítés” gomb megnyomásával.
2. **Valutaváltó modul:** A felhasználók által megadott összeget átváltja a kiválasztott valutára. Ez a funkció egy érthető és egyszerű kezelőfelületen valósul meg, amely tartalmazza az átváltás indításához szükséges input mezőket és gombokat.
3. **Sötét téma támogatása:** Az applikáció tartalmaz egy kapcsolót, amely lehetőséget biztosít a sötét témára való átváltásra. Ez a funkció a felhasználók kényelmét szolgálja, és modern megjelenést biztosít.
4. **Reszponzivitás:** Az alkalmazás minden oldala mobilbarát kialakítást kapott. A reszponzív tervezés és CSS media query-k segítségével garantáltuk, hogy az applikáció működjön különböző kijelzőméreteken.
5. **Footer modul:** Az oldalak lábléce tartalmazza a cégről szóló legfontosabb információkat, és gyors navigációs lehetőségeket biztosít a felhasználók számára.

**Összegzés**

A „CashPort” applikáció célja egy modern, megbízható és intuitív valutaváltó platform megvalósítása volt. A projekt során a csapat együttműködése és kreativitása biztosította a sikeres megvalósítást. Az applikáció minden fontos funkcionalitással rendelkezik, amely egy valutaváltó alkalmazástól elvárható, és alkalmas mindennapi használatra.